Victoria del Reinu Xuníu

Alexandrina Victoria de Hannover, (24 de mayu de 1819, Palaciu de Kensington – 22 de xineru de 1901, Palaciu d'Osborne) foi reina del Reinu Xuníu y d'Irlanda dende'l 20 de xunu de 1837 hasta la so muerte en 1901, y 1ª emperatriz de la India dende'l 1 de xineru de 1877, tamién hasta la so muerte. Reinó demientres 64 años, y el so reináu foi'l más llargu de la historia de Reinu Xuníu. El reináu de Victoria tuvo solliñáu por un gran espardimientu del Imperiu Británicu. La Dómina Victoriana -como foi denomáu'l so reináu- tuvo inmersu na Revolución Industrial, un periodu de cambeos significativos a nivel social, económicu y teunolóxicu nel Reinu Xuníu. Demientres esa dómina el Reinu Xuníu convirtióse na superpotencia más grande qu'enxamás se viera'l mundu. Victoria, que yera cuasi dafechu d'ascendencia alemana (sacante pol so ancestru Sofía de Hannover, yera tamién descendiente por llinia femenina de Xacobu VI d'Escocia y I d'Inglaterra), foi la cabera monarca de la Casa de Hannover; el so fíu y socesor, Eduardu VII perteneció a la Casa de Saxonia-Coburgu-Gotha. Referencies Enllaces esternos Wikimedia Commons acueye conteníu multimedia sobre Victoria del Reinu Xuníu. Victoria del Reinu Xuníu na Internet Movie Database (n'inglés) Victoria del Reinu Xuníu en FilmAffinity (castellán) «Victoria del Reinu Xuníu». en Find a Grave. (n'inglés) Obres de Victoria del Reinu Xuníu nel Proyeutu Gutenberg